ไจแอนท์สเซ็นสัญญารุคกี้สองตัวดราฟท์รอบแรก | thsport.com
ไจแอนท์สเซ็นสัญญารุคกี้สองตัวดราฟท์รอบแรก
เด็กซ์เตอร์ ลอว์เรนซ์ กับ เดออันเดร เบเกอร์ ดราฟท์รอบแรกอันดับ 17 กับ 30 เซ็นสัญญารุคกี้กับ นิวยอร์ค ไจแอนท์ส แต่ แดเนียล โจนส์ ยังไม่เซ็นสัญญากับทีมยักษ์น้ำเงิน
นิวยอร์ค ไจแอนท์ส เซ็นสัญญารุคกี้กับ เด็กซ์เตอร์ ลอว์เรนซ์ ดีเฟนซีฟ แท็คเกิ้ล และ เดออันเดร เบเกอร์ ตัวคุมปีกสองตัวดราฟท์รอบแรกอันดับ 17 กับ 30 โดยเหลือแต่เฉพาะ แดเนียล โจนส์ ควอร์เตอร์แบ็กดราฟท์รอบแรกคนเดียวเท่านั้นที่ยังไม่เซ็นสัญญา ตามรายงานข่าวจากเอ็นเอฟแอลเน็ตเวิร์คเมื่อวันศุกร์ที่ผ่านมา
ลอว์เรนซ์ เล่น 3 ซีซั่นกับ เคลมสัน เคยคว้าแชมป์ระดับประเทศ 2 สมัยและยังมีชื่อติดทีม'ออล-เอซีซี'ในปีดังกล่าวด้วย ขณะที่ เบเกอร์ ลงเล่น 51 เกมตลอด 4 ฤดูกาลกับ จอร์เจีย และมีชื่อติด'ออล-อเมริกัน'ในปี 2018 ซึ่งตัวดราฟท์รอบแรกทั้งสองคนน่าจะช่วยให้ทีมรับของทีมยักษ์น้ำเงินแข็งแกร่งขึ้นหลังจบซีซั่นที่ผ่านมาในฐานะทีมป้องกันอันดับ 24 จาก 32 ทีมของลีก
ไจแอนท์ส เซ็นสัญญารุคกี้กับผู้เล่นที่ดราฟท์ร่วมทีม 8 จาก 10 คน โดยเหลือเฉพาะ โจนส์ ดราฟท์อันดับ 6 ที่ยังไม่เซ็นสัญญา เช่นเดียวกับ โอเชน ชิไมนส์ ไลน์แบ็กเกอร์ดราฟท์รอบ 3
คำค้นหา : ไจแอนท์ส สัญญารุคกี้ ลอว์เรนซ์ เบเกอร์ โจนส์